КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий щIыналъэхэм я Iэтащхьэхэм я зэIущIэм хэтащ
Дыгъуасэ КIуэкIуэ Юрий хэтащ Сочэ щыIэну щIымахуэ Олимп, Паралимп зэхьэзэхуэхэм захуэгъэхьэзырыным, ахэр егъэкIуэкIыным теухуауэ УФ-м и субъектхэм я Iэтащхьэхэм я видеоконференцым.
Урысей Федерацэм и Правительствэм и вице-премьер Козак Дмитрий къыхигъэщхьэхукIащ Урысей Федерацэм и щIыналъэ псоми ящыщу спортыр фIыуэ зылъагъухэр, «ди цIыхубэм ящыщу нэхъыфIхэр икIи нэхъ жыджэрхэр» зэхьэзэхуэхэм еплъынымкIэ, ди спортсменхэр трагъэгушхуэнымкIэ, апхуэдэу Сочэ къалэм щрагъэкIуэкIа ухуэныгъэ инхэр зрагъэлъагъунымкIэ Iэмалхэр къахузэгъэпэщыным хуэгъэзауэ зэфIэгъэкIыпхъэхэр. Апхуэдэу къалэн ину Правительствэм и УнафэщIым и къуэдзэм къилъытащ Олимп зэхьэзэхуэхэр щрагъэкIуэкIыну лъэхъэнэм щIыналъэм и экономикэр, псэупIэ-коммунальнэ хозяйствэм и IуэхущIапIэхэр зэблэу къыхэмыкIыу лэжьэныр, хабзэмрэ законымрэ хъумэныр, къызэрымыкIуэ щытыкIэхэр къэмыгъэхъуныр.
КъБР-м и Iэтащхьэмрэ
Правительствэмрэ я
пресс-IуэхущIапIэ.
